
BASES JO COMPRE A AGULLENT “CAMPANYA DE PRIMAVERA 2024”
Objectius
· Donar suport al teixit econòmic local.
· Incentivar i dinamitzar les compres en els comerços i serveis locals.
· Contribuir a visibilitzar els comerços i serveis d’Agullent durant la primavera de 2024.
· Fomentar que el comerç de proximitat siga la primera opció per als veïns i veïnes de la localitat.
Funcionament
· L’Ajuntament d’Agullent distribuirà entre el veïnat i en els establiments participants en la campanya uns bons que, ben emplenats, donaran dret a participar en el sorteig de 40 premis de 60€.
· Per a poder participar, caldrà haver fet una compra superior a 5€ en tres comerços/serveis diferents del poble (total 15€). Cadascun d’aquests tres establiments segellarà un dels tres espais disponibles al revers dels bons.
· No es pot repetir el segell d’un mateix comerç en un mateix bo.
· A l’anvers dels bons, els participants hauran de posar les seues dades personals (nom i cognoms i telèfon de contacte). Al revers, hi haurà tres espais per als segells dels tres comerços o establiments de serveis on els participants facen les compres superiors a 5€.
Sorteig
· Els bons emplenats s’hauran de dipositar a una de les urnes ubicades a l’Ajuntament d’Agullent, oficina de la Casa de la Cultura o Biblioteca com a màxim abans del 12 de juny del 2024 a les 14:00h.
· El sorteig es realitzarà el dijous 13 de juny del 2024 a les 14:15h al saló de plens de l’Ajuntament. 
· A les persones guanyadores se'ls telefonarà per a comunicar-los-ho. 
Inici i termini de la campanya
La campanya s’iniciarà el 06 de maig de 2024 i finalitzarà el 12 de juny a les 14:00h. 
Premis
· Entre els bons ben emplenats se sortejaran 40 premis de 60€ bescanviables en els comerços/serveis locals participants en la campanya.
· La persona guanyadora ha de portar a l’Ajuntament d’Agullent el full de manteniment de tercer, on facilitarà les seues dades personals i bancàries per tal de poder fer l’ingrés, així com el justificant de compres adquirit a la Casa de la Cultura (emplenat amb la compra realitzada, establiment, data de compra i segell de l’establiment). Tindran de termini fins al 10 de juliol de 2024 per a portar a l’ajuntament el manteniment de tercers i el justificant de compres. Una vegada entregada la documentació sol·licitada, se’ls farà un ingrés de 60€ al compte corrent de les persones guanyadores. Una vegada passat el termini, el premi quedarà anul·lat.  
A tindre en compte:
· Amb la participació en la campanya, els consumidors/es i empreses donen el seu consentiment perquè l’Ajuntament publique el nom i cognoms de les persones agraciades i nom comercial o raó social de les empreses i els premis obtinguts a la web municipal i altres mitjans que es considere oportú a criteri de l’organització.
· Els bons, per a ser vàlids, hauran d’incloure el nom, cognoms i telèfon de contacte del client, així com els tres segells de tres establiments diferents.
· S’extrauran una sèrie de bons en qualitat de “reserves” per si alguna de les persones agraciades no és localitzada.
· No podrà recaure en la mateixa persona més d’un premi. Per tant, si durant la realització del sorteig eixira més d’un bo a favor de la mateixa persona, se’n realitzaria l’extracció d’un de nou.
· Les persones propietàries dels establiments participants no podran participar amb els segells dels seus propis establiments, però si de la resta d’establiments participants amb les mateixes condicions que la resta de persones participants. 
Comerços participants
· Assessoria Calabuig Revert
· Bar Casa Ricardo
· Bar El Conde
· Bar El Roglet
· Bar La Plaça
· Bar Llar dels Jubilats
· Bar-Restaurant Font Jordana
· Cafeteria Espai Mara
· Carnisseria Guerola
· Carnisseria Luís i Pilar
· COSUA
· Estanco Pons
· Estudi Fotogràfic Pedro
· Euroservicios Omega
· Farmàcia Mª Ángeles Tortosa Belda
· Forn el Bollo
· Francés Peluqueros
· Fruiteria Sílvia
· Gestoria Galbis Domínguez
· Jesapunt
· Mara: Centre de Teràpies Naturals i Spa Urbà
· Miguel Ángel Peluquero
· Peix i Marisc Germans Guerola
· Peluqueria E&T Elena Torró
· Peluquería María
· Quiosc Balilla
· Quiosc Carmen
· Toni Perruquer i Maquillador
· NutriLuz. Nutrición y Dietética
· Victor Ferri. Fisioterapeuta

